
AD VIMILIUM. 



P. HOFMAN PEERLKAMP 



C. G. COBETO. 

Non cogitaveram fore, ut Virgiliana mea tantum Biblio- 
thecae vestrae spatium occupatura essent. Et tamen mihi 
Eclogas et Georgica iterata lectione repetenti nova rerum 
variarum silva pullulavit. Has, si in idem solum commode 
transferri posse arbitraris, transfer. Vale. Hilversumi XVI Iul. 
MDCCCLXI. 



Eclog. I. 36. 

Non unquam gravis aere domum mihi dextra redibat. 
Ad discrimen inter sinum et dextram pertinent exempla Paul- 
lini Natal. III Felicis , pag. 52. Quis gravls aere sinus relevetur, 
egente repleto. Et Boethii IV. 7. Hercules Poma cernenti raputi 
draconi Aureo laeva gravwr metallo. 
Eclog. I. 54—56. 

Hinc tibi, quae semper, vicino ab limine, saepes 

Hyblaeis apibus florem depasta salicti , 

Saepe levi somnum suadebit inire susurro. 
Conieceram : 

Hinc tibi aquae strepitu, et vicino ab limine saepes sq. 
Hoc nonnihil confirmatur versu Ausonii ad Paullinum: 

dant murmura rivi 

Somni/erumque canit saepes depasta susurrum. 
Caeterum ingeniosa est verborum transpositio , quam tentavit 
E. Hoffmannus apud Kibbeckium: Hinc tibi, quae semper flo- 
rem depasta salicti Hyblaeis apibus, vicino ab limine saepes sq. 



368 AD V I R G I I. I V M. 

Editioncm Virgilianam Ottonis Ribbeckii , Vol. I. quae prodiit 
Lipsiae a. 1859. nunc primum vidi. Utilissimam ille operam 
praestitit omnibus, qui cognoscere cupiunt, quid veteres scri- 
ptores in Virgilio legerint, quid librarii in exemplaribus suis 
scripserint; praeterea vir doctus et ingeniosus ipse de suo non 
pauca adiecit, quae eximium interpretem testantur. 

Ad locum Ovidii a me correctum , facit alter Ovidii Heroid. 
XVII. 5. Pro Deo correxeram adeo. Syllaba demta vel ad- 
dita saepe manum scriptoris restituit. Fhaedrus III. Prolog. 
20—22. 

Quamvis in ipsa natus sim paene schola, 
Curamque habendi penitus corde eraserim, 
Et laude invita vitam in hanc incubuerim. 
Haec, ut leguntur, intelligi non possunt. Possunt, si ita 
legis : 

Nec Pallade invita hanc in laudem incubuerim. 
Dicit Phaedrus se studia poetica tractavisse Minerva non in- 
vita: Ovid. III. Past. 823. Nec quisquam invita faciat bene 
vincula plantae Pallade; sit Tychio doctior ille licet. Dactylus 
in quinto pede minus me offendit, quara ultima in paene 
producta, ob positionem debilem. Versus longe melior est: 
Quamvis in ipsa natus paene sim schola. 
Eclog. I. 61. 

Et freta destituenl nudos in litore piscis. 
Quae disputavi, pisces destitui invitos, et rem esse minime 
inauditam, plane ea confirmantur ex Plinio H. N. IX. 5. 
Tiberio Principe contra Lugdunensis provinciae litus in insula 
trecentas amplius belluas reciprocans destituit Oceanus. 
Eclog. III. 7. 

Parcius ista viris tamen obiicienda memento. 
Novimus, et qui te, transversa tuentibus hircis , 
Et quo — sed faciles Nymphae risere — sacello. 
Heynius: nParcius: ista, ita distinguunt codd. nonnulli et 
Servius : atqui sic esse debebat : ista viris te obiicere memineris." 
Ego tres versus sic esse distinguendos et explicandos iudico: 
Parcius ista: viris tamen obiicienda. Memento, 
Novimus, et qui te, transversa tuentibus hircis, 
Et quo — sed faciles Nymphae risere — sacello. 

Parcius ista loquere. Respondet ad vs. 3. ipse Neaeram dum 
fovet. Tu res Venereas mihi ne obiice. Si obiicis, viro ta- 
men obiicere debes, qni mulierem. Si reprehendi propterea 
mereor, vir tamen sum, qui Neaeram foverim. Te autem, 
qui vir non sis, ista mihi obiicere non decebat. Memento, 
nam probe novimus, et qui te, et quo sacello. Memento 
reddit Theocriteum, >} ov nepvxv ok iyuv ru KKT*j\z<rxi Ista , 
rzura , honeste res Venereas significat. Qui dicebant, for- 
tasse signo aliquo clarius indicabant. Flautus Prolog. Am- 
phitr. 104—106. ubi Mercurius de Iove: 

Nam ego vos novisse credo iam, ut sit pater meus? 

Quam liber harum rerum multarum siet. 

Quantusque amator siet, quod complacitum est semel. 
Ubi v. Gronov. Adde Mercat. IV. m. 37. Nihil hercle islius 
quidquam est. IV. v. 13. Pol haud censebam istarum esse ope- 
rarum patrem. Servius:' nParcius. Melius hic distinguitur. 
Licet possit dici etiam: parcius ista. Sensus autem est: Noli 
valde haec obiicere; tamen scias viris fortibus obiiciendas 
rapinas." Ergo et olim, ut volebam, distinxerunt. 
Eclog. VI. 9. 

Non iniussa cano. 
Servius: //vel ab Apolline, vel ab Augusto vel a Maecenate. 
Sive nihil altum raens inchoat." Martinus des Amorie van 
der Hoeven in Emendat. in Virg. Schol. ut alia multa, ita 
haec bene correxit: »vel a Maecenate: ut. Te sine nil altum 
mens inchoat." Sunt nempe verba Virgilii ex Georg. III. 42. 
Eclog. VI. 24. 

Solvite me, pueri; satis est potuisse videri. 
Manilius V. pag. 114. Vincentemque viros, et quam potuisse 
videri Virgine maius erat , sternentem vulnere primo. Ostendi 
locum, si quis fortasse ex eo aliqnid ad interpretandum Vir- 
gilium efficiat. conf. Scal. 

Quae de verbo posse annotavi, iis haec addo: Ovid. Heroid. 
XII. 75. Perdere posse sat est, si quem iuvat illa potestas. Sed 
tibi servatus gloria maior ero. Seneca Troad. 25. Victamque 
quamvis videat , haud credit sibi Potuisse vinci. Valer. Max. VI, 
6. Claros illos fecerat hostium ducem vincire potuisse, sed multo 
clariores fecit, noluisse. 

Eclog. VI. 31. 

ut his exordia primis 
Omnia, et ipte tener mundi concreverit orbis. 
Emendatio mea ut hia ex omnia primis , confirmatur Cod. Palat. 
ut vidi ex Ribbeckio. 
Eclog. VI. 46. 

Pasiphaen nivei solatur amore iuvenci. 
Conieci: Pasiphae in nivei. Ribbeck. ex MS. Palat. notavit 
PasiphaS. 

Eclog. VIII. 4. 

Et mutata suos requierunt flumina cursus. 
Conieceram : Et remorata suos requierunt flumina cursus. Rib- 
beck. in MS. invenit linquer. et liquerunt. Unde coniecit: Et 
remorata suos liquerunt flumina cursus. 
Eclog. VIII. 11. 

A te principium : tibi desinet. 
Ribbeck. in Palat. et aliis vidit desinam. 

Eclog. IX. 1. Quod animadverti de transponendis persona- 
rum nominibus, viri docti multos scriptorum locos ea ratione 
emendaverunt. Restant alii emendandi , v. c. Senecae Medea 
515. 

Ias. Hinc rex et illinc. Med. Est et his maior metus 
Medea. nos confligere certemus; sine, 
Sit pretium Iason. 
Gronovius dicit haec, omnium iudicio, esse interpolata. Conieci: 
Ias. Hinc rex et illinc: est et his maior metus, 
Medea, nos confligere. Med. Certemus sine. 
Sit pretium Iason. 
Magnus metus, inquit Iason, oritur a rege, sed maior inde, 
si nos confligimus. Respondet Medea: confligamus, certemus. 
Sine. Iason erit pretium victoriae. 
Eclog. IX. 51. 
Omnia fert aetas. 
ln Palat. SETAS. Ribbeckius coniicit fers. Elegantissime. 
Eclog. X. 4. 

Sic tibi, quum fluctus subterlabere Sicanos. 
Verbum subterlabere in M. non est divisum. Iam Fogginius 
monuerat, et ex eo Wagnerus. 

Eclog. X. 46. 

Nec sU mihi credere tantum. 
Emendavi quantum. Hoc est, quot millia, ut apud Propert. 
I. xn. Tam multa illa meo divisa est millia lecto Quanta Hy- 
panis Veneto dissidet Eridano. 

Georg. I. 7 — 16. Ordo erit concinnior, versibus ita posi- 
tis: 7, 8, 9, 12, 13, 14, 15, 10, 11, 16. 
Georg. I. 7. 

vestro si munere tellus 

Chaoniam pingui glandem mutavit arista, 

Poculaque inventis Acheloia miscuit uvis. 
Heynius: //Tellus mutavit , permutavit, ut ei tribuatur, tam- 
quam actio, ea res, cuius tantum caussa et instrumentum 
fuit: pro glandibus vesci coeperunt homines frumentis." Ratio 
telluris, terrae, proprie ita dictae, nunc haberi non recte 
potest. Sensit Heynius, qui ista de hominibus, olim omissa, 
postea adiecit. Si tellus, terra, mutavit glandem arista, tel- 
lus non amplius profert glandes. Quod falsum. Si mutasset 
aquam vino, nihil deinde nisi vinum protulisset. Melius ergo 
miscuit; sed miscuit quoque solis hominibus convenit. Duplex 
autem significatio , ut et terra et homines simul cogitentur, 
verbis, ut nunc leguntur, non subest. Miror Yirgilium non 
scripsisse : 

vestro si munere vita 

Chaoniam pingui glandem mutavit arisia. 
Sic Tibullus II. l. 37. Rura cano, rurisque Deos. His vita 
magistris Desuevit querna pellere glande famem. Auctor Culicis 
133. Quercus ante datae, Cereris quam semina, vitae. Illas 
Triptolemi mutavit sulcus aristis. Recte mutavU, hoc est vUae 
mutavU , in usum vitae. 
Georg. I. 24, 25. 

Tuque adeo, quem mox quae sint habitura Deorum 

Concilia, incertum est. 
Illud mali ominis, quod est in mox, cernitur quoque in anno- 
tatione Servii ad vs. 32 et 34. Dictis scriptorum, omen vi- 
tantium, adde Yaler. Max. pag. 74, 75, 760. ed. Torren. et 
Eumen. Fanegyr. Constantin. 2. Claudius, utinam diuturnior 
hominum recreator quam maturior Deorum comes. Idem Eumen. 

concilium tale ridiculo modo finxit in eodem Panegyr. 7. 
Vere enim prqfecto illi superum templa patuerunt; receptusque 
est consessu coelitum, Iove ipso dextram porrigente. Quin imo 
statim sententiam rogatus, cui imperium decerneret , dixit, ut 
decebat, Constantium Pium. 
Georg. I. 47, 48. 

Illa seges demum votis respondet avari 

Agricolae. 
Ambros. Epist. ad Valentinianum : Quando ante vacuis avenis 
seges avari vota lusit agricolae. In Cod. ltom. legitur voti. 
Credo MSS. fuisse, in quibus erat: voti respondet avaro Agri- 
colae. Agricola avarus voti, ut Symmachus Epist. IX. 58. 
Patres avaros esse voti. V. Iuret. ad I Epist. 75. 
Georg. I. 82, 83. 

Sic quoque mutatis requiescunt fetibus arva; 

Nec nulla interea est inaratae gratia terrae. 
Yirgilius hoc vult: non suaserim, ut agros cessantes lino, 
avena, vel papaveribus seras. Nam ea sunt nimis calida. 
Quamquam et hoc alternis fieri potest. Modo agros aridos, 
proventu anni praeteriti exhaustos, pingui fimo et cinere 
plus solito stercores. Arva, fetibus sic quoque mutatis, non 
farre sed lino consitis, requiescunt. Interea ex terra, lino 
consita, neque adeo cessante, fructum et utilitatem per- 
cipies. Sed quomodo terra, lino consita, dicitur inarata? 
Jnarata est idem quod cessans. Atqui non cessat sed conseri- 
tur. Ergo et prius aratur. Fortasse legendum: 

Nec nulla interea est in arata gratia terra. 
Georg. I. 69. 

Illic, officiant. 
In MS. offiant. Huiusmodi compendia in MSS. Virg. ut in 
omnibus, sunt fons mille errorum. Ita v. c. Phaedrus I. iv. 
Aliamque praedam ab alio ferri putans , recipiet, quod scri- 
psisse videtur, Aliamque praedam ab alio portari putans. Co 
gita PORRI et FERRI. Quid interpretes ? Coniiciunt : ferri 
deputans , perferri, ab alio cane ferri, ab alio se, alio ac se 
ab altero. Ita datus scribebatur pro daturus, reditus pro re 
diturus. V. Ernesti Tacit. Annal. II. 63. Setus pro senatus 
conlatus pro consulatus, alia. V. Salmas. ad Lamprid. Heliog 

20. ut omittam Scioppium , Valesium , et qui de hoc genere 
corruptelarum egerunt. Sed res satis nota est; de Graecis 
quoque MSS. et librorum V. et N. T. in quibus v. c. olxolopuv 
invenitur pro o)xo$oftovvruv , Xiyuv pro Xeybvruv, alia multa. 
Hinc si emendare liceret Lucae XVIII , 7. locus intelligeretur, 
qui nunc admodum obscurus est: b Ve Sebg ov jttij iroivio-y rijv 
i xSixqvtv tuv ixtexruv xvrov , ruv (3ouvruv avru yifispxg xx) 
vvxto? , xx) ftxxpoSvfiuv iir' xvtoTs; Multa varietas in MSS. 
[txxpoSvfteT , in antiquissimo , ftxxpoSvftvio-et , in xvrov? caet. 
Lucas scripsisse videtur ftxxpoSvftovvruv iir' xutcZ. Quum se- 
mel invaluisset ex MAKPO0TMHN ftxxpoSvftuv pro [txxpoSv- 
ftovvruv , in xvtcJ) mutatum oportuit in ix' xvrolq. Ista autem 
[txxpoSv/tlx tam de hominibus , quam de Deo adhibetur. Matth. 
XVIII, 26. Hebr. VI, 15. Iacob. Epist V, 7; ftxxpoSvftvnrxrt 
ovv , adekcpo} , sug r*js irxpovtrix? tov xvpiov. \%ov , b ysupybg 
ixo"e%eTXi tov rifttov xxpirbv TiJ? ym , ftxxpcSvftuv ex' xvrui. 
Multa huiusmodi compendia reperiuntur in Cod. Ephraimi 
Syri: v.c. nPOSEnS, KATE2ATE, MA0AI, ANAKEINHN, 
hoc est, nPOeESEflS, KATEAIKASATE, MA0RTAI, ANA- 
KEIMENHN. Tale compendium, semel male suppletum, sen- 
tentiam iutegri versus saepe corrupit, itaque unus error alterum 
parit. Exemplo sit Lucae X. 41, 42. MxpSx, MapSa, [teptft- 
Vf? xxt Tvpfixty Trep) mXXx. hvfa ti hrtv %peix. Mxpix %s 
ryv xyxSyv ftepi&x O-eXii-XTO , ifn? ovx xCpxtpeSvjO-erxi xw xvrvn. 
Vide mihi MSS. In aliis verba svb$ Se hrtv %pcix desunt, 
in aliis legitur evbg Si iariv %peix vitoi bxiyuv , bxiyuv Ve &$e 
Xpsix i<rrt , bxiyuv Si itrri %psix ij svbq , Mxpia yxp rMv iyxSMv , 
Mxplx tvjv ayxSiiv. In MS. esse potuit AIIOAAA, significans 
AIIOAATMENA. Librarius cogitans riOAAA, literam initia- 
lem A delevit, receptumque fuit ttoM.x. Si quando MS. 
inveniatur, exhibens : MxpSx , MxpSx , [tepiftvfa xx) rvp(3afyi 
7rsp) awoXXv/tevx. Mxpix rijv ayxSviv ftepftx it-eXit-xro , yitii; 
ovx xcpxtpeS^o-erxt xt xvrfc. non dubito, quin ipsam Lucae 
manum haberemus. Opponuntur rx xiroXXvftevx et fiep)$ yjric; 
ovx xcpxtpsSfosrxi. Iesus idem dixit apud Ioan. VI, 27. ipyx- 
%e<rSe fiv\ r\\v (3pu<rtv ti,i> xiroXXvftevviv , ahha rhv fipawv r\v 
fiivcvo-xv ek ?caj>v a\uviov. Conf. Luc. IV, 4. loan. IV, 81. 
Graeci patres cibos istos appellant ebfoftxrx atpSxprx xx) xeityx. 

Eleganter Lucianus in Nigrino 33. kx) ftviv xixeivou? SteyeXx, 
robi 6xuft,x<riiv nvx riiv oirouhiiiv irep) rx ieiirvx jroiouftevoui , 
%u[tuv re irotxitixis xx) vefAftxruv ireptepyixts. xx) yxp xu xx) 
rourou? e<pxtrxev i\ryo%poviou re xx) $px%eixti $$ovij<; epuri , 
iroXXa? irpxyfixreixf inroftivetv. Maria meliorem cibum, me- 
Horem partem elegit. Nota in hoc genere sunt fiepis et pars. 
Appul. Metam. X. p. 703. Partes opimos quasque devorabam , el 
rancidiora seligens, abligurribam duicia. Ubi melius legeretur: 
partes optimas. 

Georg. T. 102. 

nullo tantum se Mysia cultu 
Iactat. 
Emendavi: nullo tantum se Mysia coelo Iactat. In Gud. est 
cutto. In alio MS. moesia cuUu in rasura. V. Ribbeckium. 
Georg. I. 203. 

Atque illum in praeceps prono rapit alveus amnt. 
In Bom. trahit. Hoc quoque vidit Iuvencus I. Arripit hos, 
pronosque trahit, velut impetus amnis. Burm. et alii recte tuen- 
tur rapit. 

Georg. I. 248. 

obtenta densantur nocte tenebrae. 
Exempla laudata his augeo. Manil. III. At quum obducta nigris 
nox orbem texerit alis. Eleganter Iuvencus II. Iamque dies 
prono decedens lumine pontum Inciderat, furvamque super nox 
coerula pallam Sidereis pictam flammis per inane trahebat. 
Georg. I. 275. 

lapidemque revertens 
Incusum, aut atrae massam picis urbe reportat. 
Lapis incusus non facile intelligitur. Conieci: in cotem. Re- 
portat lapidem, unde cos fiat. Cotis multiplex usus in re 
rustica. Videantur "Varro et alii, et Plinius in H. N. 
Georg. I. 297, 298. 

At rubicunda Ceres medio succiditur aestu: 
Et medio tostas aestu terit area fruges. 
Apud nos Ceres nunquam medio aestu succiditur, quia tum 
grana ex aristis decidunt. Eligimus matutinum et vespertinum 
tempus. Idem faciebant in Italia. Quantum aestus noceat, 
animadvertit Columella II. xxi. sed quum matura fuerit seges, 

ante quam torreatur vaporibus aestivi sideris, qui sunt vastis- 
simi per ortum caniculae, celeriter demetatur. Nam dispendiosa 
est cunctatio. Deinde, quod grana, et ipsae spicae culmis aren- 
tibus et aristis celeriter decidunt. Et messores aestu meridiano 
quiescunt, et moreto suo vescuntur, Eclog. III, 11 ubi est 
rapido aestu. Legendum puto: 

Nec rubicunda Ceres medio succiditur aestu: 
At medio tostas aestu terit area fruges. 
Si quis totum locum considerat, is hanc esse sententiam vi- 
debit: multa melius fiunt nocte vel mane. Tunc quoque 
Ceres succiditur, non medio aestu, at medio aestu teritur in 
area. Et sic, quia est contrarium, bene repetitur medio 
aestu: non bene repetitur, ubi non est contrarium. 

Georg. I. 399. Hic notavi duos Prudentii locos, quorum 
unus facit ad coniecturam, qua, pro ore soluto reponendum 
putavi lutoso, alter ad Valerii Elacci regna lingua et cultu 
dissona, ut corrupta restitui. Prudent. Cathem. X. 649. mar- 
garita spargere Christi vetamur inter immundos sues, Lututenta 
sanctum ne terant animalia. Idem in I[ contra Symmachum: 
Discordes linguis populos, et dissona cuttu Regna volens sociare 
Deus. 

Georg. I. 465. 

Quum caput obscura nitidum ferrugine texit. 
Corn. Severus de Aetna 605. Haud aliter quam quum saevo 
Iove fulgurat aether Et nitidum obscura coelum caligine torquet. 
Ubi Scaliger vult torpet. Ego terret corrigo. Severus totum 
h. 1. Virgilii ante oculos habuit. In terret expressit vs. 466. 
Impiaque aeternam timuerunt saecula noctem. Eundem versum 
cogitabat Prudent. Cathem. p. 68. Sol refugit, et lugubri 
sordidus ferrugine Igneum reliquit axem , seque moerens abdidit. 
Fertur horruisse mundus noctis aeternae chaos. 

Georg. I. 457, 458. 

neque illa quisquam me nocte per altum 
Ire, neque a terra moveat convellere funem. 
Alii moneat. In moveat plus est, atque huic loco magis con- 
venit. Utrumque verbum coniunxit Terent. Andr. I. v. 45 sq. 
adeone me ignavum putas? Adeone porro ingratum, aut inhu- 
manum aut ferum, Ut neque consuetudo neque amor, neque pudor 

Commoveat neque commoneai, ut servem fidem? Ubi Donatus: 
n Av&vk; ad maiora." Si commovere est xv&ei? commonendi, 
verba videntur esse transponenda : neque pudor Commoneat, ne- 
que commoveat, ut servem fidem? 

Georg. I. 512, 513. 

Ut quum carceribus sese effudere quadrigae , 
Addunt in spatio. 
Conieci: cursum effudere. Cicero de Oratore I, 32. opponit 
eos, qui sunt in cursu iis, qui spatium ingrediuntur. 

Georg. II. 16. 

atque habitae Graiis oracula quercus. 
Servius: //Habitae autem Graiis, vel, quasi non credens, 
dixit, vel, quasi Italus, qui loca illa nesciret, vel revera 
quondam habitae, quia illo tempore iam silebant." Ambi- 
guum sane verbum , quod triplici raodo accipi possit. Quanto 
simplicius: 

atque adilae Graiis oracula quercus. 
Graeci adibant quercus, quae erant oracula. Ovid. III Amor. 
X. 9. Sed glandes quercus, oracula prima , ferebant. Homerus 
Odyss. £, 327. Tbv 5' e$ Aw3<6j<>jf (pxro $vhjlevxi, c(ppx 6eo7o 
'Ex Spvbg v\pmo{ioio Atb<; 0ov^v lirxxovo-y. Pro habitae Erfurt. 
alte, pro altae, ut He^mius putat. Quod etinm vulgato melius 
esset. 

Georg. II. 22. 

quos ipse via sibi reperit usus. 
Yolebam : una. In Med. IJIA. Una autem est idem quod simul 
cum Natura. Serv. ad Georg. III. 404. Una pasce: una cum 
pecore. Bentleius ad Terent. II. vi. 11. praetulit: Etenim ipsus 
eam rem recta reputavit via, alteri scripturae: Etenim ipsus 
secum eam rem reputavit via. vRecta via, passim apud Nostrum 
ac Flautum: via absolute, nusquam. Et, quod Donatus hic 
interpretatur, via, consilio, ratione , id nihil refert; sic enim 
exponat, etiam qui recta via hic legit." Ostendi neque apud 
Virgilium sic simpliciter via esse positum. 

Georg. II. 49. 

Quippe solo natura subest. 
Ex soli, quod est in alio MS. feci ollis. Ad sententiam per- 
tinent ista Ciceronis de Oratore I. vi. Etenim ex rerum cognitione 

efflorescat et redundet oporiet oratio: quae nisi subest, res ab 
oratore percepta et cognita, inanem quandam habet elocutionem 
et paene puerilem. Symmachus Epist. I. 1. Quidquid assumi- 
tur, proprium non putatur. 
Georg. II. 82. 

Miraturque novas frondis et non sua poma. 
Ex MSS. miratasque et aliis corruptelis, emendavi mirata ipsa. 
Exemplis laudatis adde Prudentium Apotheos. 485. ipse suas 
miratur veriice laurus Cedere. Ambros. Epist. ad Valentin. : 
operum laeta felicium, dum messes suas et ipsa miratur, exple- 
vit voti satietate ieiunium. 
Georg. II. 99. 

cui non certaverit ulla 
Aut tantum fluere , aut totidem durare per annos. 
Ista iraitatur Ammian. Marcellin. p. 22. Hanc nobilitat An- 
liochia, mundo cognita civitas, cui non certaverit alia, advecti- 
tiis ita adfluere copiis et internis. 
Georg. II. 126. 

Media fert tristis succos, tardumque saporem 
Felicis mali. 
Et tarda praecedit in vs. 125. et interpretatio tardi saporis, 
tamquam diu palato immanentis, quamquam unice probabilis, 
vereor ut per Latinitatem admitti possit. Wakef. coniiciebat 
asprumque, Burm. durumque, Reisk. sardumque. Mihi in 
mentem venit acidumque; ut III Georg. 380. acidis sorbis. 
Georg. II. 141. 

satis immanis dentibus hydri. 
Severus de Aetna 20. Sparsumve in semine dentem. Ubi Sca- 
liger omnino recte emendavit in semina, quia dentes vicem 
seminum fuerunt. Iacobus dicit: »In semina si spargerentur 
dentes, semina ab iis eadem provenire voluisset." In semina 
pro ut semina, tamquam semina, explicavit Burm. Anthol. 
Lat. T. I. p. 271. et Ruhnk. in Praefat. Lexici Schelleriani. 
Georg. II. 156, 157. 

Tot congesta manu praeruptis oppida saxis, 
Fluminaque antiquos subterlabentia muros. 
Haec cogitabat Prosper Tiro , de Prov. Dei : Non castella petris , 
non oppida montibus aUis Imposita , aut urbes amnibus aequoreis. 

26 

Georg. II. 167, 170. 

Haec genus acre virdm Marsos, pubemque Sabellam, 
Adsuelumque malis Ligurem, Volscosque verutos 
Extulit: haec Decios, Marios, magnosque Camillos, 
Scipiadas duros bello: et te, maxime Caesar. 
Si quis mecum sentiat, duram esse coniunctionem Decios, 
Marios, is fortasse dignius Virgilio putet: haec Deciosque ma- 
res, magnosque Camilhs Extulit. Horat. Epist. I. i. 64. Et 
maribus Curiis et decantata Camillis. Dubito quoque, an Vir- 
gilius Marium sic posuisset in mediis Beciis, Camillis, Sci- 
pionibus, Augusto. Ita et Decii suo epitheto ornantur, ap- 
pellati mares, ut Camilli magni, Scipiadae duribello, et Caesar 
maximus. 

Georg. II. 285—287. 

Non animum modo uti pascat prospectus inanem: 
Sed quia non aliter vires dabit omnibus aequas 
Terra, neque in vacuum poterunt se extendere rami. 
Mnlta varietas in MSS. inani, inane, inanis. Errores orti 
videntur ex verbis male transpositis , et Virgilius dedisse: 
Non animum modo uti prospeclu pascut inani, 
Sed quia non aliter vires dabit omnibus aequas 
Terra. 
Terra, ita paribus numeris viarum dimensa sit, non modo 
propter pulchriorem prospectum: sed quia aliter vires aequas 
non dabit. Eadem est forma vs. in Aen. I. 463. animum 
pictura pascit inani. Virgilius versus nonnullos repetit, uno 
tamen alterove verbo mutato. 
Georg. II. 299. 

neve flagella 
Summa pete, aut summa destringe ex arbore planias; 
Tantus amor terrae est; 
Locus difficilis. Apparet ex varia virorum eruditorum inter- 
pretatione. Fortasse melius sic intelligetur: 

neve flagella 
Summa pete; ast ima destringe ex arbore plantas; 
Tanlus amor terrae est. 
Explico verbis Heynii : // Surculos , quos defigere velis , non 
cx superiore vitis parte petendos esse ait. Melius enim pro- 

veniunt surculi, ex inferioribus seu vitis seu arboris partibus 
sutnti. Adeo magna, notabili aliqua consuetudine telluris 
tenentur illae inferiores partes, ut laetiorern ex iis ubertatem, 
quam ex summis partibus, exspectare possis." 

Georg. II. 291 — 297. Transpositionem versuum a me pro- 
positam , iuvat annotatio Donati ad Terent. Phorm. I. n. 56. 
Capillus passus, nudus pes, ipsa horrida. // Quasi extra ipsam 
sit, id quod dixit, capillus passus, nudvs pes. Tale est apud 
Virgilium: Tum fortes late ramos et bracchia tendens Huc 
illuc, media ipsa ingentem sustinet umbram." Quae in Vir- 
gilio praecedunt , tam sunt exlra ipsam , quam tum fortes late 
ramos sq. 

Georg. II. 331. 

Superat tener omnibus humor. 
Omnia arva, sinum laxantia, accipiunt magnam ex sacro con- 
nubio seminis copiam, unde gravidantur. Ad ea, quae dispu- 
tavi, pertinet locus Ciceronis de N. Deor. II. 32. Terra, 
gravidata seminibus , omnia parii et fundit ex se. 

Georg. II. 373 — 375. Hoa versus ego delendos putavi. 
Ribbeckius annotavit: vs. 373 — 375. // Scriptis in eorum lo- 
cum 376 — 379. deleri voluisse Vergilium, suspicatus sum lect. 
Verg. 5." Si Ribbeckius legerit, quae de tribus istis versibus 
Cui, super indignas hiemes solemque potentern, 
Silvestres uri adsidue capreaeque sequaces 
Illudunt, pascuntur oves avidaeque iuvencae. 
disputavi, fortasse mecum sentiet, Virgilio tales versus num- 
quara potuisse excidere. 
Georg. II. 476. 
Quarum sacra fero. 
Legebam signa fero. In Med. SANCRA. Hnea per N ducta. 
Sacra quoque in vs. 473 legitur. 
Georg. II. 498. 

neque ille 
Aut doluit miserans inopem, aut invidit habenti. 
Mutavi Haud, (haut) doluit. Imitatus est auctor Epigr. in 
Anthol. Bnrm. T. II. p. 420. miseraius egentem Cur aliquem 
fracta persensi tnente dolorem? Hoc est: cur dolui et mise- 
ratus sum? ut Virgilius doluit miserans. 

2C* 

Georg. II. 505. Quod emendavi Senecain, mutans cibus 
in scyphus , hoc iam coniecerat Mitscherl. ad Horat. Carm. 
IV. vm. 9. 

Georg. II. 514. 

parvosque nepotes. 
Correxi palriosque penates. Exemplis adde: Virg. II. Aen. 
217. cape sacra manu patriosque penates. Auctor Octav. 148. 
cruore foedavit suo Patrios penates. 
Georg. II. 533—535. 

sic fortis Etruria crevit : 
Scilicet et rerum facta est pulcherrima Roma , 
Septemque una sibi muro circumdedit arces. 
Ultimum versum non esse Virgilii putabam. Si esset, posuis- 
set, credo, aute vs. 534. Boma prius sibi circumdedit arces 
septem, tum facta est domina Italiae et mundi. 
Georg. III. 96. 

nec turpi ignosce senectae. 
Si Virgilius voluisset non ignosce seni equo, sed abde domo, 
dimitte, vende: tum , credo, subiunxisset his versibus illos 
120 — 122. Quamvis saepe fuga versos ille egerit hostis, Et 
patriam Epirum referat, fortisque Mycenas; Neptunique ipsa 
deducat origine gentem. Haec scripseram in superioribus ad 
h. 1. Ribbeckius annotavit hoc voluisse Tittlerum in Comment. 
Brigensi Scholastica a. 1857. 
Georg. III. 103—107. 

Nonne vides, quum praecipiti certamine campum 
Corripuere, ruuntque effusi carcere currus ; 
Quum spes arrectae iuvenum, exsultantiaque- haurit 
Corda pavor puUans : illi instant verbere torto , 
Et proni dant lora ; volat vi fervidus axis. 
Ista quum praecipiti sq. non habent apodosin. Heynius deesse 
in sententia putabat ut. Wagnerus interpretatur, tamquam 
Ciceroniana audio , video quum. Fortasse legendum : 
Nonne vides, quam praecipiti certamine campum 
Corripuere, ruuntque effusi carcere currus, 
Quum spes arrectae iuvenum, exsultantiaque haurit 
Corda pavor pulsans ! Illi instant sq. 
Nonne vides, quam praecipiti certamine campum corripuere. 

quutn eroittuntur ex carceribus, et spes iuvenum sunt arrectae! 
llli instant verberibus. Axis volat. Viden ut, adspiceut, nonne 
vides ut, post se habent indicativum et coniunctivum. Discri- 
men optime exposuit Wagnerus ad Eclog. IV. 52. In indi- 
cativo nempe sunt merae admonendi excitandique formulae, 
nullam ad subsequentia vim exserentes. Quod valet de ut , 
idem, puto, valet de quam, Plaut. Sticho H. i. 38. Vide, 
quam dudum hic adsto, et pulto! 

Georg. III. 102. Annotationi inseratur locus Manilii V. 
p. 155. catulos nutrire sagaces Et genus a proavis , mores nu- 
merare per artes. 

Georg. III. 147. 

cui nomen asilo 
Romanum est, oestrum Graii vertere vocantes. 
Praeter exempla, quae attuli, multa sunt alia: v. c. Manil. 
II. Daemonium memorant Graii. Romana per ora Quaeritur in- 
verso titulus. et : Huic parti Dea nomen erit Romana per ora : 
Graecia voce sua titulum designat eundem. Serenus Samrooni- 
cus de Medicina XX. Et quae vulgari sermone Insana vocatur, 
Graecus hyoscyamon propria scit dicere lingua. Nusquam illud 
vertere vocantes sic positum inveni. Vertere interdum signifi- 
cationem admittit corrumpendi. Donatus ad Terent. Eunuch. 
Prolog. 7. Qui bene vertendo, et easdem scribendo male, Ex 
Graecis bonis Latinas fecit non bonas. In linguam Latinam 
transferendo. Plautus vertit barbare. Aut vertendo corrumpendo." 
Verto rem, verbum , a vera eius conditione in aliam, hoc est, 
falsam, muto, corrumpo. Hoc in Etyraologia (veriloquio) fa- 
ciebat Varro, doctissimus ille Romanorura, qui linguam La- 
tinam parum intelligebat. Quintil. Instit. I. i. 37. Sed cui 
non post Varronem sit venia? qui agrum, quod in eo agatur 
aliquid; et graculos, quia gregatim volant, dictos, Ciceroni 
persuadere voluit; cum alterum ex Graeco sit manifestum duci, 
alterum ex vocibus avium. Sed huic tanti fuit vertere, ut me- 
rula, quia sola volat, quasi mera volans nominaretur. Varroni 
tanti fuit illud vertendi, corrumpendi Etymologiam verborum 
studium, ut, eo iudice, vel merula nominata esset, quasi mera 
volans avis. Atque in eam fere sententiam interpretatur Ge- 
snerus, fassus, tamen, sibi in consilii inopia, placere coniec- 

turam Gallaei : Varroni tanti fuU veritas. hoc est , etymi in- 
vcstigandi studium. 

Nota sunt veterum dicta de falsis rerum nominibus, amis- 
sisque veris vocabulis, ut v. c. cautus appelletur iimidus sim. 
de qua re Cort. ad Sallust. Catil. 52. In eo Horat. Serm. 
I. iii. 55. utitur composito invertere, At nos virtutes ipsas 
invertimus, hoc est: nomina virtutibus damus non iusta, sua, 
nomina vertimus, mutamus, corrumpimus. Et sic accipi po- 
terat: animalculum, quod Romani vocant asilum, hoc Graeci 
minus recte vocarunt oestrum, verterunt, corruperunt, dantes 
perversum nomen. 

Georg. III. 151, 152. 

furit mugitibm aether 
Concussus, silvaeque et sicci ripa Tanagri. 
Vox, clamor, sim. aethera verberant, feriunt, percutiunt ; an 
et concutiunt? Dubito. Iupiter coelum concutit tonitru, cla- 
mor percutit. Centies praepositiones in hoc verbo permutantur; 
v. Heins. ad Aen. VI. 475. Aliquis metu percussus et concussus 
recte dicitur. Concussus plus est, eeltTxt, etehifyTxt. 
Georg. III. 162. 

Continuoque notas et nomina gentis inurunt. 
Donatus ad Terent. Hecyr. I. i. 9. VwH eximium, separatum 
ex omnibus. //Proprie eximius porcus est, exemtus a grege, 
atque signatus rnacula aut nota." Quem ego versum posse 
servari transpositum iudicabam, hunc Ribbeckius deletum volebat. 
Georg. III. 168. Mea annotatio, quae hic legitur, male 
a typotheta repetita est ex Georg. I. 168. 
Georg. III. 253, 254. 

Non scopuli, rupesque cavae, atque obiecta retardant 
Flumina. 
Praeter Claudianum, haec quoque ante oculos habebat Pru- 
dent. Perist. IX. 115. Per silvas, per eaxa ruunt, non ripa 
retardat Fluminis, aut torrens oppositus cohibet. 
Georg. III. 264, 265. 

Quid lynces Bacchi variae, et genus acre luporum, 
Atque canum? quid, quae imbelles dant proelia cervi? 
Hos versus post vs. 257 ponendos arbitror. Ita, absolutis 
pecudibus, exemplum hominis in fine memorat. 

Georg. 111. 313. 

Usum in caatrorum et miseris velamim nautis. 
Barbas et setas hircorum Servius et Philarg. de cUiciis interpre- 
tantur. Adde Ascon. Pedian. p. 95. nCilicia, texta de pilis 
in castrorum usum atque nautarum." 
Georg. III. 346—348. 

Non secus ac patriis quondam Romanus in armis 
Iniusto sub fasce viam quum earpit, et hosti 
Ante exspectatum positis stat in agmine castris. 
Emendavi et hosli Ante exspectatum oppositis stant agmina ca- 
stris. Kibbeckius annotavit: nln omittit R. agmina P. Palat. 
ita intellegendum est: ante exspectatum positis castris stat 
Romanus in agmina hostis. Quod magis placet quam vulgata 
lectio : nam , si castra posita sunt, vix etiam in agmine stare dici 
possunt milites, in agmine autem stant etiam ante posita castra." 
Georg. III. 480. 

Et genus omne neci pecudum dedit , omne , ferarum. 
Virgilius pecudes a feris distinguit , repetito omne. Quod secus 
est in Martiale Spectac. Epigr. 21. Assuit immixtum pecudum 
genus omne ferarum. Et in Anthol. Lat. Burm. T. II. p. 436. 
Nec minus interea pecudum genus omne ferarum Musitat. In 
utroque loco scribendum videtur pecudum et genus omne fera- 
rum. Carmen illud in Anthologia truncatum est. 
Georg. III. 384, 385. 

omniaque in se 
Ossu minutatim morbo collapsa cadebant. 
Ita emendavi pro trahebat. Exemplis adde Yaler. Maxitn. 
VI. 2. Carbonis quoque ira »» se ipsa collapia est. 
Georg. III. 498—501. 

Labitur infelix, studiorum atque immemor herbae 
Victor equus , fontesque avertitur, et pede terram 
Crebra ferit: demissae aures: incertus ibidem 
Sudor. 
Uuomodo equus labitur, et labsus terram crebra ferit pede? 
Legendum videtur: 

Labitur infelix, studiorum atque immemor herbae 
Victor equus, fontesque avertitur,- aut pede terram 
Crebra ferU, demissae aures sq. 

Equus, olim saepe victor, nunc veteris studii immemor, labi- 
tur, humi procumbit, cibum et potum aversatus: aut, si 
non labitur, sed etiam stare potest, terram crebra ferit pede, 
aures habet demissas sq. 

Georg. III. 512. 
Di meliora piis, erroremgue hostibus illum. 
Explicavi: Hostes ita errent in medieandis morbis! Pii sint 
prudentiores ! Iuvat nonnihil Donatus ad Terent. Adelph. III. 
m. 78. Numguid vis? Mentem vobis meliorem dari. //Melio- 
rem pro bona ac tolerabili posuit. Non enim bonam credit, 
ut meliorem optet. Sic Virgilius: Di meliora piis, errorem- 
que hoslibus Uluml" 

Georg. III. 538, 539. 

acrior illum 
Cura domat. 
Hic non recte dici de lupo putabam. Recte de homine, ut 
Fontius Paullin. Natal. Felicis I, acrior illum Cura sui gregis 
urit. Livius XXVI. 49. aliu me cura stimulat. Ad praece- 
dentia nec gregibus nocturnus obambulat, pertinet Scbolion 
Comment. Cruq. ad Horat. III. xvi. Noclurnis ab aduUeris. 
"Occultis. Noctis enim tempus eiusmodi crimini est aptum. 
Ut est: nec gregibus nocturnis obambulat. quod dicit, ut 
ostendat ibi nulla mala regnare." Sua Commentatorem me- 
moria fefellit. Idem ad Epod. XVI. Nec vespertinus circum- 
gemit ursus ovile, cogitavit Virgiliana: //nocturnus; quia per 
noctem lustrat ovilia." Virgiliana h. 1. habentur : Nec lupus 
insidias explorat ovilia circum. 

Georg. IV. 17, 18. 

ipsasque volantis 
Ore ferunt dulcem nidis immitibus escam. 
Phaedrus, scriptor fabularum, est Latinitatis admodum casti- 
gatae. Virgilium, ut caeteri omnes, saepissime imitatur. Quod 
nunc in I, fab. 28 legitur: Nidoque posuit pullis escam ut 
carperent, hoc ipse sic concepisse videtur: Nidoque implumi 
posuit, escam ut carperent, Adde alterum Virgilii versum ex 
eodem hoc libro 513. Amissos queritur fetus, quos durus 
arator Observans nido implumes detraxit. 



AD VIEGILIUM. 385 

Georg. IV. 21, 22. 

Ut, quum prima novi ducent eximina reges 

Vere suo, ludetque favis emissa iuventus. 
Est haec in MSS. varietas cum vere novi, cum vere novo. 
Neque interpretes suo vere uno modo accipiunt, vel, sibi 
grato et aptissimo: vel, quo ipsae natae sunt et adolevere, 
quove primum volatum tentant, fructusque colligunt, vel,vere 
apum , quod incipit a verno aequinoctio , cum liomines ver 
incipere statuant V.Tct. Febr. Mihi Virgilius scripsisse videtur: 

Ut quum prima sui ducent examina reges 

Vere novo sq. 
Georg. IV. 54, 55. 

Purpureosque metunt flores et flumina libant 

Summa leves. 
Heynius metunt elegantius putat quam carpunt. Ego fere ve- 
hementius puto, quam pro apibus: et coniicio: 

Purpureosque thymi flores et flumina libant 

Summa leves. 
apud Horatium carpunt tkyma. Lucretius III. 11. Floriferis 
vt apes in saltibus omnia libant. Valer. Max. I. 5. Apes mon- 
tem Hymettum thymi flore redolentem depastae. 
Georg. IV. 49. 

Odor coeni gravis. 
Appuleius de Mundo p. 368. Videasque illam civitatem pariter 
spirantem Panchaeis odoribus, et graveolentibus coenis. Ubi non 
cogitari putem coenas, sed varia genera coeni, quod scriptorem 
numero plurali expressisse, cuius fortasse ex antiquo scriptore 
habuit exemplum. Augustinus de Civitate Dei I. vni. Pari 
tnotu exagitatum et exhalat horrlbiliter coenum , et suaviter fra- 
grans unguentum. 
Georg. IV. 62. 

Huc tu iussos adsperge sapores. 
Correxi: Tu iucundos adsperge sapores. In M. TU HUC. Adde 
Fhaedri III. 1. Odorem quae iucundum late spargeret. 
Georg. IV. 114. 

Ipse feracis 

Figat humo plantas. 
Melius puto feraci Figat humo plantas. 

Georg. IV. 127. Quod ad h. 1. emendavi in Oratione Cor- 
nelii indivisa pro in diversa, hoc iam fecerat M. des Auiorie 
van der Hoeven. 

Georg. IV. 221. 

Deum namque ire per omnis 
Terrasque, tractusque maris, coelumque profundum. 
Olim correxeram ire per omnia. Hoc probasse Lachmannum 
ad Lucret. cognovi ex Eibbeckio. 
Georg. IV. 230, 231. 

prius haustu spursus aquarum 
Ora fove, fumosque manu praetende sequaces. 
Legendum divinavi: prius hausto sparsus aquai Rore, facem 
fumosque manu praetende sequaces. Multae lectionum varietati 
accedit, quod pro manu in P. est sinu, quod de vase patulo 
intellectum duplici modo versui accommodat Eibbeckius, scri- 
bendo vel ore fove et fumos sinu praetende, vel ore fove fu- 
mosque e sinu: Fax, ut dicebam, est et ramus non ardens. 
v. Burm. ad Phaedri IV. 17. De fumo Apollon. Rhod. II. 
7. ubi Schol. ImvxLov Myvvuo^et kx) airoZuSet kccttv^ kxtvi^o- 
l&evxt viroxupouvi ruv o*ip.(3)>av. 
Georg. IV. 238. 

animasque in vulnere ponunt. 
Apes, dicit, laesae morsibus inspirant venenum. Ita Valer. 
Max. III. 2. Inque plenae ultionis morsibus ezspiravit. Hoc 
est in vulneribus mordendo illatis, in morsa corporis parte. 
Exemplis, quae attuli, adiungo Plin. H. N. VII. 53. Corn. 
Gallus Praetorius, ei T. Aetherius , eques Romanus in Venere 
obiere. Et, quos nostra adnotavit aetas, duo equestris ordinis 
in eodem Pantomimo Myrrhico, tum forma praecellente. Locus 
intellectu facillimus. Duo equites, in eodem Pantomimo, 
in eodem corpore, inter opus, obiere. Eurm. ad Phaedri 
III. 8. frustra tentat: in eodem Pantomimo ardentes, vel fu- 
rentes, vel sub eodem Pantomimo Mystico. Nomen Pantomimi 
erat Myrrhicus, vel aliud, nihil refert. 
Georg. IV. 242—244. 

Nam saepe favos ignotus adedit 
Stellio , et lucifugis congesta cubilia blatlis, 
Immunisque sedens aliena ad pabula fucus. 

Conieci lucifugae blattae, et interpretatus sum congesta cubilia, 
ipsarum apum sedes, in quibus mel. Prudent. II contra Symm. 
1052. nec congestum populatur acervum Curculio. Ammian. Mar- 
cell. p. 127. quod hae volucres (apes) post compositas sedes 
opesque congestas, fumo pelluntur, et turbulento sonitu cymbalo- 
rum. Ibi compositae sedes sunt cubilia congesta Virgilii. Cae- 
teram conferatur Terent. III. n. 84. Viden, otium et cibus quid 
faciat alienus. Ibi Faernus laudat verba Dionysii, Romani 
Pontificis: Vos otiosi comedere vultis alienum cibum. 
Georg. IV. 276. 

Saepe Deum nexis ornatae torquibus arae. 
In Gud. ornate, hoc erat, puto, ornant e. Sed facilius ex 
ORNATAE fit ORNATDE, ut conieci. 
Georg. IV. 346. 

Vulcani Martisque dolos et dulcia furta. 
Hinc Prudent. I contra Symmach. 626. qui restituendos Vul- 
cani Martisque dolos Venerisque peroras. 
Georg. IV. 355. 

Tristis Aristaeus Penei genitoris ad undam. 
Errore typothetae editum a me est undas. Pro Penei Bentl. 
volebat magni, ego nostri; Ribbeckius sacram, ex vs. 319. 
Georg. IV. 411, 412. 

Sed, quanto ille magis formas se vertet in omnis , 
Tanto, nate, magis contende tenacia vincla. 
Emendavi Tam tu, ex Med. tantu, et sic legisse Donatum ad 
Terent. Hecyr. III. iv. 3. demonstravi. Ribbeckius edidit tam 
tu, et annotavit: "Tam tu. G. (sohedae San Gallenses rescri- 
ptae). Conf. Aen. VII. 787. atque ita legisse videtur Donatus." 
Eodem modo pro natu in Terent. Heaut. IV. i. 32. scri- 
bendum puto tam tu. Terentius: Quanto tuus est animus natu 
gravior, ignoscentior. Bentl. legebat: Quanlo tu me es annis 
gravior, tanto es ignoscentior. Fortasse legendum: Quanto tuus 
est animus gravior, tam tu es ignoscentior. Quanto tu es sa- 
pientior, tanto sis ignoscentior. 
Georg. IV. 481. 

Quin ipsae stupuere domus, atque intima Lethi 
Tartara. 
Domus Plutonia, silentum , inferna , sim. sunt pervulgata. Hine 

menda, qua laborat Valer. Max. I. v. tolli potest. Pompeius, 
post cladem Pharsalicam: appellens ad oppidum Paphum, con- 
spexit in litore speciosum aedificium: gubernatoremque interroga- 
vit , quod ei nomen esset : qui respondU xxKOJZxvtXex vocari. quae 
vox spem eius, quantulacumque restabat, comminuit. Neque id 
dissimulanter tulit. Averttt enim oculos ab illis tectis, ac dolo- 
rem, quem ex diro omine conceperat, gemitu patefecit. In MSS. 
legitur Cacobasileam , Katiobasilea , Captiobasilea. Guietus con- 
iicit xxxo@xvtXeixv. Torren. xxxofixatXeix. Verum, ni fallor 
est, Catobasilea, hoc est xxtu fixaihetx, cuius scripturae ve- 
stigia supersunt in Katiobasilea et Captiobasilea. Malum omen 
est in xxtu. Erant, puto, in insula Cypro, duo splendida 
aedificia, palatia, unum rx xvu f&xaihetx, interius, a mari 
remotum, alterum rx xiru, inferius, inferum, in litore, ad 
mare. Talia aediiicia nomine distinguebantur, quod ipse situs 
dabat, ut mari supero et infero sim. Atque in ea re ipsa 
non erat malum omen, sed calamitas sua Pompeio faciebat. 
Cur aedes istae ad mare cacobasilea essent appellatae, caussa 
vix probabilis afferri potest, quum in Catobasilea sit facillima. 
Loca regionis versus mare dici rx xxtu, opposita toTs xvu 
versus interiora, notum est. Latini autem, huiusmodi nomina 
Latine scribentes, articulum omittunt; ut Coelesyria, alia. 



POLYBII LOCUS CORRECTPS. 

Dorymachus Aetolus contumelioso dicto a Messeniorum 
Ephoro lacessitus apud Polybium IV. 6. oitx erokftx irxpxxx- 
heTv tov? Artut.ouq tU rlv xxrx ruv Me<f<rviviuv w6Xe(tov $tx 
rl (ttfe/tixv txetv xi-ixv Xoyou irpoQxo-tv, <2AA' 0(toXo<yov(tevug 
ix irxpxvopdxs xxt vxuftftxros yeyovtvxt tvjv opftvjv. Mendosum 
est 7rxpxvo[tix$ , nihil enim deliquerant contra ius Messenii , 
scd petulanti ioco Dorymachi iram moverant. Itaque repo- 
nendum est ix irxpotv i xq xx) Txco(t(txTo?. Dixerat enim 
Messenius: vo(tltyis yxp v)[tTv trov [teXetv ij rv)$ <7>j$ xvxTxo-eu?, 
Bxfivprx; ubi supple fteheiv (ri) v) rv)/; ffijs xre. Erat autem 
Bxfivprx? xv$pu7ro$ xavpvii; rciv e%i$p(t'evuv rov xvhpx xxrx ttxvtx 
rpSxov, sed pro e%yp(tevuv nulla dubitatio est quin e%v\pv}(tevuv 
sit emendandum. C. G. Cobet. 



